
H A S C E 

STUDIORUM  SUORUM  PRIMITIAS 

PIO  GRATOQUE  ANIMO 


D.  D.  D. 


AUCTim, 


PROOEMIUM, 


Haesitanti  mihi  saepcnumero  de  ali- 
qua conscribendi  dissertationis  ma- 
teria, cum  jam  omnia  morborum  ge- 
nera tam  totiesque  pertractata  sint, 
atque  persuasum  habenti,  me  juve- 
nem sine  experientia  nihil  novi  scri- 
bere posse,  succurrit  Cei.  T ni  e s t e d t, 
qui  observationi  meae  tradidit  ho- 
minem tabe  dorsuali  laborantem. 
Etiamsi  vero  de  exitu  hujus  aegroti 
nihil  sciam,  cum  nosocomium  poli- 
clinici  dereliquerit,  tamen  hunc  mor- 


bum  describere  atque  pro  viribus 
meis  de  illo  disserere  conatus  sum. 
ignoscas  igitur,  benevole  lector,  stu- 
diorum meorum  primitiis  atque  ne 
dura  et  severa  dijudicatione  opuscu- 
lum meum  condamnes  , neve  ni- 
mium exspectes,  a te  peto.  Vale! 


Caput  I. 


r 


j^lorbi  , cujus  descriptionem  mihi  proposui,  vestigia 
jam  in  antiquissimis  rei  medicae  auctorum  scriptis 
reperiuntur.  Cujus  rei  testes  sunt  Hippocrates, 
Galenus  et  alii,  qui  omnes  non  solam  hujus  morbi 
delineationem  nobis  tradunt,  sed  adeo  causam  et  na- 
turam. Hippocrates  de  morbis  lib. II.  cap. XLIX: 
«Tabes  dorsalis  ex  spinali  medulla  oritur,  praecipue 
vero  recentes  sponsos  et  libidinosos  corripit.  Febris 
sunt  expertes,  bene  comedunt  et  colliquantur.  Quod 
si  ita  affectum  perconteris,  asseret  sibi  videri  ex  su- 
perioribus partibus  a capite  velut  formicas  in  spinam 
demitti,  cumque  urinam  aut  stercus  reddit,  semen  ge- 
nitale copiosum  et  liquidum  ei  prodit,  neque  genera- 
tio fit,  et  inter  dormiendum,  cum  uxore  dormiat,  nec 
ne,  veneris  lubidria  patitur.  Cumque  alias  tum  prae- 
cipue per  locum  arduum  iter  fecerit  aut  cucurrit,  an- 
helosus et  imbecillis  evadit,  caput  gravatur  et  aures 

sonant.  Hic  temporis  progressu  vehementibus  febri- 
bus correptus  perit  ex  lipyria  fcbre.«  Quin,  ut  mihi 

* 

videtur,  illum  morbum  saepenumero  antiquis  Orientis 
atque  Occidentis  medicis  occucurrisse  necesse  fuit, 
quia  tam  perditis  illorum  temporum  moribus  permagni 
erant  in  Venere  et  Baccho  excessus,  qui  pedisse- 
quam  saepe  maximam  ad  partem  habent  tabem  dor- 
salem. 

Nomen  hujus  morbi,  jam  ab  Hippocrate  ad- 
hibitum, quamquam  a multis  recentioribus  scriptori- 
bus repudiatum,  nunc  adhuc  valet  et  recentior  so- 
lummodo, quamvis  longior,  vox,  atrophia  medullae 
spinalis,  minatur  illud  detrectare.  Alii (1)  hunc  morbum 
tabem  dorsualem  vocatum,  ad  phthiseos  familiam  re- 
ducunt, quod  vituperandum  mihi  videtur,  nam  valde 
differt  phthisis  a tabe  dorsuali.  Haec  enim  atrophiis 
potius  adniimeranda  est.  cujus  rei  plures  exsistunt 
causae,  et  externae  et  internae.  Ad  externas  po- 
tissimum pertinet  pressio,  pseudoorgani  nationibus,  ef- 
fusionibus variis  effecta.  Nos  tamen  sub  atrophiae 
genere  internis  ex  causis  adductum  intelligimus  mor- 
bum. Pars  atrophica  per  se  ipsam  et  gradatim  nu- 


(1)  De  myelophlMsi , dissertat,  inaugur.  Sigismund.  Eduard. 
Loeivenlurd.  7’erlin  li» IT. 

C.  F.  Harles  iu  adnotalionibus  praeficis  ad  V.  „Eine  sclion 
litngst  uni  er  deni  Nani  en  tabes  dorsualis  oder  Rilckendarre  l>e- 
kannte  Consu rut ionskrankUeit , eine  ualire  und  eigenthttmliche 
myelophtUisis  aus  ete, 

tritionis  inopia  emaciat  et  ad  parvulam  voluminis  sui 
spatium  reducitur 5 (pio  elucet  longe  abesse  tabem 
dorsalem  a phthisi. 

In  phthisibus  enim  destruitur  organi  structura  et 
contextus  suppuratione,  qua  efficitur,  ut  materiae  ad 
organismum  nutriendum  necessariae  in  puris  confor- 
mationem conferantur.  Solummodo  hac  in  re  inter 
se  conveniunt  atrophia  et  phthisis,  ut  organis  ad  vi- 
tam necessariis  conservandam  seu  suppuratione  seu 
atrophia  correptis  organismus  solvatur. 

Cap.  II. 

Symp  tornato  logi  a.  Secundum  phaenomena 
et  veram  naturam  hujus  morbi  tria  stadia  sunt  dis- 
cernenda: 1)  stadium  incipiens  seu  irritationis  5 2)  sta- 
dium incrementi  seu  paralyticum 5 3)  statum  hecticum. 

I.  Stadium  incipiens  seu  irritationis.  Aegrotus, 
hilaris  et  societatem  amans,  solitudinem  petit,  tristi- 
tiae sensu  oppressus;  frequenter  ac  repentino  animi 
affectiones  mutat,  levi  irritamento  in  majorem  justo 
laetitiam  aut  angores  incidit;  levissimas  intentiones 
magnam  sequi  defatigationem,  membrorum  debilita- 
tem, gravitatem,  tremorem  conqueritur.  Saepissime 
consentit  aquae  seu  frigidae  seu  ferventis  dorsum 
decurrentis  effectum,  quae  phaenomena  formicationis 
sensu  frequenter  excipiuntur:  interdum  dolor  puncto- 
rius,  nunc  lenior,  nunc  vehemeniior  per  dorsi  spinam 
trahitur.  Coitus  exercitationem  valde  aspirat,  semi- 


ni9  tamen  ejaculatio  tam  citius  quam  sub  prioris 
amoenitatis  inopia  elicitur  5 quin  tam  imaginationis 
conformationes  remotissimam  libidinum  atque  volu- 
ptatis speciem  prae  se  ferentes,  quam  minimum  mate- 
riale in  genitalia  irritamentum,  e.  g.  indusii,  alvi 
adeoque  urinae  secretio  ad  seminis  copiam  ejiciendam 
sufficiunt.  Semen  ipsum  carere  dicitur,  quod  credo, 
consistentia  sua  atque  odore  qualitativo  et  in  massam 
convertitur  magis  aquosam,  quam  a prole  provocanda 
prorsus  alienam  esse,  facile  intelligi  potest.  In  prin- 
cipio morbi  satis  genitalia  turgescunt  in  seminis  eja- 
culatione, paulatim  vero  relaxantur,  neque  erigi  pos- 
sunt, quo  fit,  ut  pollutionibus  vere  diurnis  patiatur. 
Appetitus  ciborum  irregularis,  cibi  autem  non  satis 
assimilantur,  nec  legitime  in  organismi  usu  conver- 
tuntur; macrescunt  praecipue  extremitates  inferiores 
et  regio  lumbalis  et  dorsalis,  eo  modo,  ut  processus 
spinosi  magis  magisque  tangentibus  digitis  patiantur. 
Sequitur  etiam  stupor  et  mentis  functionum  turbatio, 
hypochondria,  melancholia,  somnus  sine  recreatione. 

II.  Stadium  incrementi  seu  paralyticum.  Ma- 
cies valde  adaucta,  oculi  in  orbitarum  cavis  alte  po- 
siti, languescunt,  fulgore  vitreo  et  acie  orbati,  lumi- 
nibus saepe  capiuntur;  facies  pallida,  senis  prae  se 
fert  imaginem.  Aegrotus  sine  sustentatione  non  am- 
bulare potest,  peculiaris  pedum  et  genuum  positio, 
in  genua  incumbit,  corruit,  neque  recta  sunt  genua 
neque  prorsum  flexa,  sed  potius  retrorsum,  ut  angu- 

Ium  exhibeat;  clausis  oculis  uno  pede  non  stare  pot- 
est, nam  caret  aequilibrio,  quod  visus  organis  tam- 
quam sibi  procreat  (1).  Paralysis  extremitatum  in- 
feriorum et  omnium  musculorum,  qui  nervos  a trun- 
cis, e cauda  equina  profectis,  accipiunt,  unde  invo- 
luntarii urinae  et  faecis  secessus,  interdum  obstru- 
ctio et.  dysuria.  Emaciatio,  paralysis  sociae,  magis 
magisque  crescunt,  nec  recte  teneri  potest  columna, 
justo  magis  inflectitur  et  dorsum  fit  obstipum.  Inge- 
nii acie  orbatus  et  mente  captus,  quin  ipse  finem 
imponere  vitae  suae,  aut  accessione  phthiseos  pul- 
monum, renum  aut  periculosissimo  omnibus  medulla 
spinali  laborantibus  decubitu  exstinguitur. 

III.  Stadium  hecticum.  Aliis  et  quidem  letali- 
bus morbis  non  aggressis  morbus  tam  gravis  medul- 
lae spinalis  totius  corporis  reactionem  promovet,  unde 
febris  exsistit  liectica;  primo  nocturnis  paulatim  et 
matutinis  horis  planta  pedum  manus  ardescunt,  rosa 
liectica,  sudores  nocturni,  diarrhoea  etc.  Paralysis  in- 
greditur etiam  superiores  partes,  paralysis  pulmonum 
et  sic  porro. 


Cap.  III. 

Aetiologia.  Deducitur  paene  ab  omnibus  scri- 
ptoribus tabis  dorsualis  causa  ab  immodica  atque  lu- 
xuriosa vita;  nimia  coitus  exercitatione  seu  seminis 


(1)  Signum  patliognomonicum  secundum  Clar, Dr. Romb  erg. 

ejaculatione  via  haud  naturali  effecta;  masturbatio 
per  se  ipsam  plus  affert  detrimenti,  saepius  exerce- 
tur, et  tunc  quoque  seminis  excretiones  extorquet, 
cum  jam  coitus  normalis  amplius  exerceri  non  potue- 
rit Internam  autem  necessariam  quoque  esse  tabis 
oriundae  causam  censeo,  praedispositionem,  nempe 
qua  deficiente  oriri  non  potest,  nam  saepius  tunc  no- 
bis occucurrisset  tabes  dorsalis',  morbus  etiamsi  non 
rarissimus,  tamen  non  frequens.  Natura  hujus  dis- 
positionis ignota,  tantum  solummodo  scimus,  graciles 
atque  nervosas  constitutiones  frequentius  morbo  huic 
succumbere,  quamvis  sint,  qui  in  plethoricis  et  ro- 
bustis eum  observarint  (1).  Adhuc  inter  judices  lis 
.est,  an  tabes  dorsualis  viros  solummodo  ingrediatur. 
Qui  negant,  pro  se  habent,  usu  coitus  foeminas  ma- 
teriam tam  magni  momenti  non  amittere,  et  exempla 
statuunt  in  meretricibus.  Tamen  mihi  errare  viden- 
tur; differunt  verummodo  foeminae  inopia  seminis, 
sed  nervi  earum  etiam  debilitantur  atque  patiuntur, 
et  manustuperationis  nocivis  sequelis  infestantur. 
Testes  sunt  creberrimae  hac  ex  causa  ortae  genita- 
lium degenerationes,  atque  experientia  jam  diu  do- 
cuit, foeminas  etiam  tabe  affici  posse  (2).  Ceterum 
meretrices,  quod  notum  est,  in  coitus  exercitatione 

(1)  Brendel,  dissert.  de  1al*e  dorsuali.  Gott.  1749.  §.  XII. 

(2)  Sigisin,  Eduard.  Loeweuliard  opere  citalo. 

Hoc  anno  in  nosocomio  meretricem  observavi,  quae  omnia 
symptomata  labis  dorsualis  praebebat. 

magis  passivae  quain  activae  repcriuntur;  unde  hunc 
morbum  magis  in  foeminis  libidinosis  et  voluptuosis 
quaerendum  esse  censeo,  quam  in  meretricibus,  quae 
lucrandi  causa  machinae  instar,  corpus  suum  viris  tra- 
dunt. Tabi  dorsali  verae,  hoc  est  manustuperatione 
ortae,  plerumque  viri  succumbunt  ab  aetatis  anno 
18 — 30,  serius  rarissime  exculta  observabatur. 

Hic  pertinent  etiam  haemorrhagiae  ex  inferiori- 
bus partibus,  itinera  longa  et  difficilia,  reconvalescen- 
tia  e nervosis  febribus,  ubi  nervorum  systemate  la- 
befactato coeundi  immodica  voluntas  observatur,  quam 
satisfactam  facillime  tabes  dorsualis  sequi  potest. 
Nescio,  an  mobilitatem  senum  minutam  atque  maciem 
extremitatum,  quod  censet  Celeberrimus  0 1 1 i v i e r (1), 
in  atrophica  medulla  spinali  ponam  5 nam  senectutis 
est,  liquida  materia  magis  magisque  destitui,  telas  va- 
rias indurescere  et  minui.  Praeterea  commemorandum 
est,  tabis  dorsualis  naturam  veram,  quae  omnibus  aliis  a 
morbis  diversa  est,  in  emaciatione  et  resiccatione 
caudae  equinae,  ejusque  spinalis  medullae  partis,  ex 
qua  oritur,  niti. 

Phaenomena  omnia  morbi  hujus  tria  stadia  exi- 
stere  demonstrant.  Irritantur  usu  nimio  freni  talia  aut 
pedes,  unde  exoritur  aut  superit  ritatio  nervorum,  pri- 
mum nostrum  stadium,  ubi  irritabilitas  morbose  ad- 
aucta, cui  aequalis  vis  et  energia  non  cgj  respondet, 


(1)  Ollivier.  Ui'ber  das RiicLenmark,  u.  st‘ine  Krankheiten. 

quam  ob  causam  minima  excitatione  pollutiones,  tu- 
mor atque  debilitas  extremitatum,  formicationis  sen- 
sus, fortasse  convulsiones  in  nervorum  parvulis  spa- 
tiis atque  atonia  systematis  uropoetici,  aliorumque 
medullae  spinalis  connexorum  organorum;  aut  efficit 
frequens  irritamentum  congestiones,  quae  in  chroni- 
cam myelitidem  transire  possunt.  Aut,  quod  pluri- 
mum fit,  congestiones  fiunt  passivae,  relaxantur  or- 
gani sexus,  orbantur  vi  atque  energia,  unde  aneu- 
rysmatica arteriarum  commutatio,  varices,  haemor- 
rhoides, cirsocele,  spermatocele  et  sic  porro.  Neces- 
sarius denique  exitus  omnis  suprairritationis  incedit 
paresis,  paralysis  nutriendi  cessatio,  tabes,  unde  sta- 
dii secundi  symptomata  explicari  possunt.  Stadium 
tertium  per  se  clarum  est, 

Cap.  IV. 

Cadaverum  dissectio.  Defuncti  tabe  dor- 
sali ostendunt  semper  medullae  spinalis  inferiorem 
partem,  caudam  equinam  praesertim,  quod  ad  volu- 
men minutam;  nervos  interdum  ab  illa  regione  pro- 
fectos, ut  ita  dicam,  deficientes,  nam  vagina  nervo- 
rum saepenumero  inanis  reperiebatur,  cujus  testis  est 
Olli  vier  opere  citato  p.  334,  335,  339.  Morga- 
gni de  sedibus  et  causis  morborum,  epistolis  XI, 
sectio  X et  XV;  Chaussier,  traitd  de  Pincephal. 
anno  1807.  p.  358.  E notationibus,  quas  Morga- 
gni ad  aliquam  a Ve  p fero  factam  observationem 

addit,  videtur  frequenter  in  medulla  spinali  eorum, 
qui  per  longum  tempus  hemiplegiam  perpessi  sunt, 
magnam  ejus  exsiccationem  reperisse,  quae  corre- 
spondebat  paralyticae  corporis  dimidiae  partis  affe- 
ctioni. In  eadem  epistola  laudat  Salz  manni  obser- 
vationem, qui  inferiorum  extremitatum  paralysi  defuncti 
medullam  spinalem  in  regione  superiorum  vertebrarum 
lumbalium  prorsus  exsiccatam  invenit, cui  accessit  simi- 
lis nervorum  lumbalium  affectio.  Chaussierus  ner- 
vos quoque  eosdem  in  atrophiae  et  indurationis  statu 
reperit.  Quod  doctissimus  Loewenhard  in  disser- 
tatione sua  de  myelophthisi  chronica  vera  et  notha 
descripsit,  atque  morbi  historia  et  tabula  aeri  incisa 
explanavit  neque  ad  phthises,  neque  ad  atrophiam 
pertinere  mihi  videtur,  sed  ad  pseudoorganisationes, 
quod  ex  historia  sectionis  unicuique  mox  patebit. 
Cujus  similem  casum  observavit  Cei.  011  ivi  er  op. 

cit.  pag.  212. 

( 

Cap.  V. 

Diag  no  sis.  Constat  inter  omnes  eam  esse 
difficillimam  atque  idcirco  saepe  in  angustiis  versari 
medicum  et  haud  dubie  diagnosis  vera  sectione  rite 
facta  invenitur,  nam  quanta  est  morborum  a medulla 
spinali  proficiscentium  multitudo,  tanta  etiam  eorum 
reperitur  similitudo.  Paresis,  paralysis  organorum 
tam  locomobilium,  quam  ad  sphaeram  vegetativam 
pertinentium  et  dolores  in  omnibus  his  morbis,  quam- 

vis  secundam  naturam  suam  longissime  inter  se  ab- 
sint, tamen  similes  non  desiderantur,  atque  exactissi- 
mae solummodo  observationi  totius  morbi  decursus  et 
perscrutationi  maxima  ingenii  acie  factae  anteacto- 
rum  vitae  generis  et  sic  porro  interdum  contigit,  ut 
hic  morbus  ab  aliis  distingueretur.  Pro  virium  mea- 
rum debilium  ratione  quid  ad  diagnosin  faciliorem 
reddendam  facere  possim,  tentabo.  Organici  conge- 
niti morbi  medullae  spinalis,  sicuti  spina  bifida,  liy— 
drorhaehis,  haematorrhachis,  pneumatorrhacliis  et  to- 
talis defectus  medullae  in  membranis  suis  facile  co- 
gnoscuntur, neque  longa  hanc  ob  causam  egent  ex- 
positione. Spina  bifida,  si  externum  prodit  tumorem, 
maxima  ex  parte  in  regione  lumbali  et  sacrali  posi- 
tura, commutari  non  potest,  externis  tumoribus,  prae- 
sertim cum  alia  non  desint  symptomata  medullae  spi- 
nalis morbis  propria.  Ceterum  tenerrima  aetate  mo- 
riuntur his  morbis  praeditis.  Paralysis  aliaque  sympto- 
mata similia  per  spondylarthrocacen  adducta  differunt 
a tabe  dorsuali  morbo  ossium  primario  et  medullae 
spinalis  secundario.  Pressione  intumescentium  seu 
suppurantium  ossium  patiuntur  nervi  et  membranae 
medullam  involventes,  unde  paralytica  affectio  maxi- 
mam ad  partem  exoritur.  Spondylarthrocacen  secun- 
dum Francogallorum  recentiores  scriptores,  quamvis 
oriundam  ex  onania,  tamen  infantes  etiam  corripere 
posse,  observavi,  qui  longe  remoti  erant  ab  omni 

onaniae  suspicatione  propter  aetatulam  suam  tenerri- 
mam. Ceterum  spondylarthrocace  facile  diagnosci 
potest  symptomatibus  suis  pathognomonicis  externis, 
constitutione  scrophulosa  etc.  Contusiones,  commo- 
tiones, vulnerationes  medullae  spinalis,  fracturae  et 
luxationes  vertebrarum  variis  ejus  locis  affectis  va- 
ria proferunt  signa;  sed  similia  symptomata  aut  mox 
vitae  finem  imponunt  aut  morbis  hujus  organi  chro- 
nicis originem  tradunt,  sicuti  periostitis,  arachnitis, 
myelitis  chronica,  hydrops  purulentus,  sanguineus, 
lymphaticus.  Etiamsi  tunc  pathognomonicorum  sym- 
ptomatum inopia  veram  morbi  sedem  et  naturam  non 
cognoscamus,  quod  dolendum  est  pro  arte  nostra,  ta- 
men therapeuticae  curae  nullo  modo  nocet : nara  le- 
nis antiphlogosis  maxima  ex  parte  loco  suo  erit,  non 
omissis  aliis  rationibus.  Arachnitis  spinalis  quomodo 
discernatur  a myelitide  acuta  ad  amussim  me, scire,  di- 
cere nequeo.  Secundum  celeberrimos  0 1 1 i v i e r , D u - > 
chatelet  et  Martinet  constantia  sunt  symptomata 
aiaclmitidis  acutae  opistotonus  et  dolor  majorminorvc  in 
affecto  dorsi  loco , qui  sub  attactu  et  pressione  non. 
augetur,  interdum  remissiones  aut  regulares  inter-; 
missiones  facit.  Dolor  gravis,  quem  hi  aegroti  se* 
eundum  medullae  spinalis  decursum  sentiunt,  signum  . 
est  constantissimum  arachnitidis  spinalis,  qui  cum  ri- 
gido atque  contracto  muscidorum  statu,  saepe  ad  opi- 
stotonum  vergente,  omnes  corporis  motus  molestos  et 
dolentes  reddit.  Hippocrates  sub  pleuritidis  dor- 

salis  nomine  hunc  morbum  descripsisse  videtur.  Sae- 

penumero  arachnitis  spinalem  medullam  excurrit  et 

, . / 

cerebralis  majores  minoresve  locos  ingreditur:  tunc 
symptomata  graviora. 

Myelitidis  symptomata  non  tam  clara,  nam  vi- 
dentur, qui  de  ea  re  disseruerunt,  non  satis  loculen- 
ter  in  descriptione  symptomatum  atque  sectionis  in- 
ter arachnitidcm  et  myelitidem  distinxisse.  Exitus 
myelitidis  myelomalaxis  esse  videtur,  quam  non  multi 
scriptores  invenerunt;  indurationem  chronicae  magis 
myelitidis  esse  sequelam  credo,  qui  ubi  illa  sectione 
patefacta  est,  longum  per  tempus  aegroti  medulla 
spinali  laborarunt.  Myelomalaxis  fortasse  peculiaris 
contextui  hujus  organi  est  suppuratio.  . Atrophia 

t 

etiam  myelitidem  excipi  posse  credo,  quod  etiam  ob- 
servatur in  aliis  organis  e.  c.  atrophia  inflammatoria 

• r 

bulbi.  Gravissimus  isque  altissime  positus  dolor  jun- 
cto sensu  fili  ferrei  ardentis  per  medullam  tracti  ma- 
xime constantia  myelitidis  symptomata  esse  viden- 
tur. Motus  et  cubitus  dorso,  praesertim  in  calidis 
lectis  dolorem  maxime  auget  (1),  quod  sub  attactu 
et  pressu  non  observatur.  His  jungitur  molestiis  for- 
micationis et  surditatis  in  extremitatibus  inferioribus 
sensus,  paralyticae  affectiones  secundum  variam  mye- 
litidis sedem  variae,  nunc  paralysis  ad  motum,  nunc 
ad  sensum,  nunc  juncta.  Plerumque  hemiplegia  in- 
cipit, quam  paralysis  totalis  sequitur.  A principio 

(1)  Klose  dissertat,  de  myelit.  p.  32. 

apparent  interdum-  in  extremitatibus  convulsiones' 
postea  paralysis,  interdum  contracti  musculi  et  dolen- 
tes. interdum  laxi  sine  ulla  rigiditate.  Causa  diffe- 
rentiarum ignota.  Accedunt  nonnunquam  trismus, 
aphonia,  dysphagia  paralytica,  dyspnoea,  plurimum 
sub  morbi  acmen,  aut  ubi  cerebrum  quoque  patitur, 
praesertim  si  baryecoia,  surditas,  coecitas  adsint. 
Animi  functiones  non  valde  laesae,  rigiditas,  incur- 
vatio columnae  vertebrarum  arachnitidi  spinali  pro- 
priae desiderantur. 

Chronicae  myelitidis  symptomata  longe  absunt  a 
modo  descriptis.  Deest  dolor,  sed  paulatim  incedit 
paialysis  exti  emitatum , recti  et  vesicae  urinariae 
functiones  laeduntur,  pulsus  nullum  praebet  signum 
et  magna  interdum  parte  medullae  spinalis  destructa  de- 
sideratur, paralysis  quod  tamen  rarissime  fit.  Myelitis 
chronica  bis  epidemica  observata  est  (1)  ann.  1815  5 Al- 
bergae  haud  procul  a Genua  et  Dorstenii  ad  Lupiam  a 
81  bergundio,  hibernis  in  mensibus  ann.  1822  —23, 
confer  Harless  rheinische  Jahrbiicher  fur  Medicin 
und  Chirnrgie  Bd.  VI.  St.  2.  pag.  79.  Hanc  mye- 
litidis formam  chronicam  difficillime  cognosci  atque 
pio  aliis  morbis,  praecipue  tabe  dorsuali  habitam  esse 
credo,  quod  ignoscendum  propter  magnam  similitudi- 
nem. Secundum  Celeberr.  Harless  plerumque  ag- 
greditur infantes,  quae  sub  dentitionis  difficilis,  hel- 
minthiaseos  aliorumque  morborum  formis  curantur. 

(1)  Sessi  in  opere  laudatu  Bergamaschi. 

Suppressio  haemorrhoidum  secundum  Celeb.  Vogel 
et  Raimannum,  sympathia  cuin  encephalitide  et 
pneumonia  secundum  Frankium,  rheumatismus  se- 
cundum Celeb.  Ribes(l)  saepenumero  causarum  ne- 
xum exhibent  Myelitis  chronica  et  tabes  dorsalis 
ex  iisdem  orta  causis  aggreditur  easdem  constitutio- 
nes et  quaestio  exstat,  sintne  iidem  morbi  tabes  et 
myelitis  chronica.  Nam  incipiunt  ab  iisdem  phaeno- 
menis atque  eundem  exitum  praebent.  Cura  etiam 
therapeutica  hanc  suppositionem  admittit,  nam  sta- 
dium irritativum  est  myelitidis  chronicae  primordium ; 
stadia  sequentia  in  utroque  morbo  magis  paralyseos 
symptomata  produnt,  idcirco  multi  .Sunt,  iique  cele- 
berrimi, qui  hanc  sententiam  tueantur. 

Exostosium,  degenerationum,  sponte  ortarum,  no- 
dorum et  tuberculorum  in  medullae  spinalis  massa  aut 
ejus  membranis  adhaerentium  diagnosis  certa  extra 
artis  nostrae  limites  posita  est,  atque  interdum  so- 
lummodo suspicari  potest  talium  morborum  existentia. 

Ab  ischiade  nervosa  seu  antica  seu  postica  fa- 
cile  tabes  distinguitur,  praecipue  dolorum  recto  atque 
lineari  cursu  secundum  nervi  utriusque  dilatationem 
atque  inopia  aliorum  tabi  propriorum  signorum. 

Rheumatismus  regionis  sacralis  et  lumbalis,  spa- 
smus Paracelsi,  cum  tabe  non  facile  mutatur,  nisi 
totam  hujus  rheumatismi  imaginem,  causam  et  decur- 
sum clare  ante  oculos  habeamus,  etiamsi  rheumatica 

(1)  Diction.  d.  scienc,  mcd.  art»  Tertcbre* 

e causa , ut  jam  supra  commemoravi , arachnitidem 
chronicam^  periostitidem,  spinitidem  etc.  oriri  posse 
existimo, quod  momentosissimum  essetin  re  therapeutica. 

Paralyses  a cerebrali  affectione  exortae  mentis 
functiones  saepissime  laedunt  atque  sensuum  organa 
quod  desideratur  plurimum  in  medullae  spinalis  affe- 
ctionibus. Accessus  interdum  sensus  doloris  in  affe- 
cta cerebri  regione,  quae  plerumque  opposita  est 
parti  corporis  paralysi  affectae,  dum  in  medullae  spi- 
nalis morbis  paralyticum  corporis  latus  correspondet 
laeso  medullae  lateri , quin  affectio  paralytica  ad  mo- 
tum anteriorem  medullae  partem,  ad  sensum  vero  po- 
steriorem pati,  sectionibus  cognitum  est,  qua  cum  lege 
novissima  physiologiae  experimenta  consentiunt  (1). 

Cap,  VI, 

Prognosis.  Propter  organi  affecti  dignitatem 
hunc  morbum  periculosum  esse  constat,  tamen  exstant 
completae  sanationis  exempla,  neque  inficiari  potest, 
tamen  mature  cognitum  ac  rationali  modo  medicamen- 
tis adhibitis  tolli  posse.  In  primo  stadio,  aliis  orga- 
nis sanitate  fruentibus,  maxima  est  curandi  spes;  ne- 
que abest  sub  hac  conditione  in  secundo  stadio  feli- 
cis eventus  exspectatio;  tristissimum  atque  prorsus 
insanabile  tertium  est  stadium,  quod  certissime  mors 
sequitur. 

Cap.  A IT. 

Pars  therapeutica.  Prima  atque  momen to- 


(1)  l)r.  J.  Mulier,  Handbuch  der  Physiolog.  d.  Menscheu. 

sissima  est  indicatio  omnibus  in  morbis,  indicatio  cau- 
salis, nisi  causa  tollatur,  nullum  auxilium  afferendum  con- 
stat. Ideoque  indagandae  sunt  diligentissime  causae  eo 
consilio,  ut  removeri  possint,  quod  tamen  difficillimum 
esse  existimo.  Aegrotus  a manustuperatione,  creber- 
rima causa,  non  reducitur  ac  mox  ab  uno  in  alterum 
stadium  transit,  quam  ob  causam  omnia,  quae  possu- 
mus,  applicanda  sunt,  ut  a mala  consuetudine  redu- 
catur. Removeatur  a qualicunque  foeminarum  socie- 
tate, solitudinem  fugiat,  quae  laborum  atque  custo- 
diae inopia  manustuperationem  admittit,  imo  in  viro- 
rum amicorum  societate  verbis  et  factis  tempus  te- 
rat, necesse  est.  Genitalium  laxus  atque  infirmus 
status  corrigatur  balneis  localibus  ex  aqua  frigida 
admixtis  paulatim  aceto,  alumine,  glacie,  ammoniaco 
sali  et  nitrico,  quae  solummodo  in  principio  adhi- 
benda sunt,  ut  roburentur  genitalia  5 neque  ullo  modo 
irritantia,  linimenta  ammoniata  etc.  Haec  enim  reme- 
dia irritant,  neque  tonum  et  firmitatem  organis  de- 
bilibus reddunt,  quod  frigoris  est  effectus.  Tabe  a 
principio  jam  cognita  quaestio  exstat,  num  cucurbitu- 
lae cruentae  interdum  sint  adhibendae , praeser- 
tim si  morbi  hujus  primordia  in  myelitide  chronica 
ponamus.  Diaeta  et  totum  vitae  genus  his  regulis 
accommodanda  sunt:  lactis  usus,  leniter  nutrientia,, 
neque  organa  sanguifcra,  neque  nervos  irritantia, 
sed  magis  sedantia,  sicuti  aqua  laurocerasi  (?),  digi- 
talis (?)  lactucarium.  leniter  purgantia  tentanda  sunt 

Opii  usum  propter  obstructiones,  irritationem  et  con- 
gestiones plane  rejiciendum  esse  existimo.  Ruri  de- 
gat, ambulationem  in  hortis,  ad  somnum  ne  utatur 
lecto  plumis  differto,  sed  simplicibus  stragulis  com- 
mendarem. regularis  alvi  apertio  et  vesicae  urinariae 
evacuatio  aegrotis  maxime  prodest.  Camphorae  usus 
in  hoc  stadio  valde  laudatur.  Irritabilitate  demum 
ad  priorem  gradum  reducta  spirituosa  et  volatilia  lini- 
menta locis  inferioribus  afferri  possunt,  e.  g.  aqua 
eoloniensis,  spiritus  lavendulae,  serpylli  et  unguen- 
tum nervinum,  phosphoratum,  olei  aetherei  etc.  A priore 
etiam  concludere  licet,  acidis  interne  datis,  praecipue 
elixir  acido  Halleri,  acido  sulphurieo  et phosphorico 
magnum  auxilium  his  aegrotis  afferri.  Paulatim  vero 
ad  vera  roborantia  et  tonica  transeundum  est,  qualia 
sunt  vegetabilia  amara,  ferrum  et  alia,  cum  coetaneo 
meliorum  alimentorum  usu,  primo  magis  e vegetabi- 
lium postea  et  animalium  genere.  Eodem  modo  pro- 
cedendum mihi  esse  videtur  in  primordio  secundi 
stadii.  Completam  vero  paralysin  non  tolli  posse 
existimo,  minusque  effici  posse  in  stadio  heetico,  ubi 
secundum  symptomata  cura  nostra  instituenda  est. 

Nucem  vomicam,  ejusque  praeparata,  strychni- 
num  nitricum  praesertim,  nihil  valere  in  hoc  morbo, 
non  solum  theoria  sed  etiam  experientia  sat  satisqne 
docuit;  nam  scimus  solummodo  hoc  remedium  effica- 
cissimum  esse  in  medulla  spinali  et  nervis  ab  illa 
profectis,  ita  ut  convulsiones  provocentur,  atque  quam- 

vis  in  harum  organorum  alienatione  dynamica  nucem 
vomicam  non  sine  utilitate  adhibitam  esse  liceat,  ta- 
men non  quadrat  ad  tabem  dorsualem,  cujus  res  et 
natura  longe  alienae  sunt  a dynamica  medullae  spi- 
nalis alienatione.  Experimenta  etiam  hoc  remedio 
facta  tabem  dorsalem  non  sustulerunt,  sed  potius  au- 
xerunt doloribus  et  convulsionibus,  quam  oh  causam 
paene  ab  omnibus  haec  curatio  est  rejecta. 

HISTORIA  MORBI. 

C.  K.  faber  scriniarius  a sanis  natus  parentibus 
qui  adhuc  inter  aetatis  LVI.  et  LC.  annos  ab  omni 
morbi  genere  immiines  vivunt 5 infantium  eorum  duo 
defuncti  sunt  morbis  infantilibus,  ceteri,  nostro  aegroto 
excepto , optima  gaudent  valetudine.  Variolam  ru- 
beolam  et  scarlatinam  primis  aetatis  suae  annis  se 
superasse  enarravit  atque  ab  omnibus  morborum  ta- 
lium sequelis  saucium  se  mansisse.  Anno  aetatis 
suae  XII.  contusionem  abdominis  perpessus  est,  qua 
mox  restitutus  est.  Brevi  post,  annum  XIV.  vitae 
suae  degens  Postampiuin  se  contulit,  ut  scriniarii 
artem  disceret,  ubi  inter  quatuor  annos,  quos  arti  suae 
discernendae  navavit,  valde  pollutionibus  se  laborasse 
conquestus  est.  Manustuperationem  tunc  se  exercuisse 
negat,  quod  tamen  suspicor,  praesertim  quum  etiam 
amici  ejus  hoc  objiciant.  Annos  XII.  natus  gonor- 
rhoea, quam  e causa  syphilitica  ortam  aegrotus  infi- 
ciatur, affectus  est,  quae  vi  naturae  evanuisse  narrat; 

anno  sequenti  stipendia  meruit,  atque  in  hoc  tempore 
mores  ejus  corruptos  esse,  ita  ut  Baccho  et  Veneri 
se  traderet,  affirmat.  Anno  suae  aetatis  XXIV.  Be- 
ro linum  redux  factus  matrimonium  iniit,  quod  tamen 
a scortorum  soc  etate  eum  non  retinuit,  cujus  docu- 
menta sunt  gonorrhoea  aliaeque  infectiones  syphiliti- 
cae, quibus  laboravit  his  annis.  Medicus  Berolinen- 
sis  ab  his  malis  eum  liberavit.  Luxuriosae  patris 
vitae  delicta  solverunt  infantes , quorum  sex  genuit 
eosque  infirmos,  debiles,  rhachiticos.scrophulosos,  atro- 
phicos. Anno  XX VIII.  aetatis  in  vitae  suae  genere 
perseverabat,  usque  ad  annum  XXXII.  ubi  tabis  dor- 
sualis primordia  aegrotum  vexare  inceperunt.  Appe- 
titus depravatus,  minimum  laborem  lassitudo  seque- 
batur, dolores  in  dorso  et  extremitatibus  inferioribus, 
balneorum,  quae  nominantur  russica,  usus  a medico 
commendatus  (fortasse  morbi  causam  in  rheumatismo, 
quo  tamen  nullo  tempore  laboravit  aegrotus,  quaesivit) 
sine  ullo  eventu.  Hiemali  tempore  MDCCCXXXV. 
in  aliqua  Berolini  via  ambulans  animi  deliquium  per- 
pessus est,  quod  per  dimidiae  horae  partem  durabat 
Unde  ab  hoc  tempore  creber  capitis  dolor,  vertigo, 
pavor  e somno,  obstructio  alvi  aut  alvus  pigra,  dura, 
scybalorum  in  modum  conformata,  quibus  perterritus, 
ad  medicum  homoeopathicum  confugit,  qui  specificis 
odoribus,  quos  parvulis  sacchari  lactis  pulveribus  im- 
praegnavit,  morbum  tam  gravem  brevi  levare  polli- 
citus est.  Nunc  sudores  debilitantes,  ne  scalae  sur- 

gendae  facultas  ei  esset;  surditatis  in  pedibus  sen- 
sus, viribus  defecit,*  ita  ut  nec  stare  firmis  pedibus 
neque  surgendi  e lecto  facultas  maneret.  Dorso  et 
in  medullae  spinalis  regione  continua  titillatio,  aut 
cultrorum  secantium  sensus,  quibus  magna  coeundi 
libido  accessit,  mixtis  seminis  ejaculationibus  frequen- 
tibus neque  ulla  amoenitate  junctis.  Ambulandi  fa- 
cultas in  dies  decrevit,  ingressus  tractatorius  et  mo- 
lestus, in  genua  incubuit,  intumuerunt  extremitates 
inferiores,  alvi  functiones  valde  laesae  atque  in  coitu 
cum  seminis  ejaculatio  nimium  ei  temporis  durare  vi- 
deretur, se  urinae  magna  copia  uxoris  vaginam  im- 
plevisse invenit.  Involuntarius  urinae  secessus,  fre- 
quentior,  copiosior;  dolores  vero  et  tumor  in  extremi- 
tatibus inferioribus  paulatim  evanuerunt ; oculorum 
acies  , qua  prius  gaudebat  aegrotus,  hebetudine 
cessit  visus,  ita  ut  legendi  scribendique  facultate  or- 
baretur. Pari  modo  memoria  atque  ingenium  turba- 
tum, neque  diutius  rebus  sic  se  habentibus  a policli- 
nici  regii  quaerendo  auxilio  retineri  potuit,  quod  inci- 
dit in  tempus  pentecostes  anni  MDCCCXXXV. 

Status  praesens.  Aegrotus  temperamento 
sanguineo,  constitutione  robusta,  facie  ovali,  colore 
livido  et  genis  albidis,  ebriositatis  documentis  prae- 
ditus, acne  quidem  rosacea;  thorax  optime  constructus 
atque  extensus,  percussio  atque  auscultatio  nullum  pul- 
monum morbum  detexerunt,  pulsus  regularis,  mollis, 
non  sat  plenus,  septuaginta  circiter  ictus  in  horae 

sexagesima  parte  offert;  extremitates  superiores  ma- 
gna affectae  macie  atque  superior  corporis  pars  hor- 
ripilationum status  instar  continuo  tremescunt.  Standi 
facultas  jam  paene  deest  extremitatibus  inferioribus, 
incessus  tractatorius  securitate  caret;  in  genibus  pe- 
regrinorum corporum  praesentiam  sensit,  penis  prae- 
putium propter  continuum  urinae  defluxum  paululum 
excoriatum.  Corporis  macies  praesertim  in  medullae 
spinalis  regionem  non  deest,  urinae  retinendae  vis 
desideratur,  alvus  recusatis  purgantibus  obstructa,  in 
vesicae  urinariae  regione  dolores;  digestio  turbata, 
post  captos  cibos  nausea,  vomituritiones  ac  vomitus 
ipse,  ceterum  jam  prius  dicta  symptomata. 

Aegrotum  ab  alio  practicante  suscepi,  secundum 
symptomata,  quae  aegrotus  praebuit,  tabem  dorsalem 
ante  oculos  me  habere  credidi,  eamque  in  stadio  se- 
cundo, cui  diagnosi  prognosin  meam  magis  ad  ma- 
lum quam  prosperum  eventum  vergentem  accommodavi. 

Nucem  vomicam,  supra  a me  repudiatam,  hoc  in 
casu  tentandi  causa  dedi  et  non  solum  sine  eventu 
sed  imo  in  aegroti  detrimentum,  nam  dolores  ventri- 
culi et  affectiones  spasmodicae  extremitatum  inde 
exoriebantur.  Ignota  e causa,  quum  rationalem  the- 
rapiam instituere  vellem,  nosocomium  frequentare  jam 
noluit,  atque  quid  cx  eo  factum  sit,  nescio. 

Sectione  diagnosin  meam  certiorem  reddere  me 
non  potuisse,  valde  doleo,  magis  vero,  restituendae 
valetudinis  talis  aegroti  occasione,  me  non  usum  esse. 

Eg-o  Gu ile  Imus  Iloenig,  confessioni  ca- 
tholicae addictus,  die  I.  mensis  Augusti,  anni 
l,uj  us  saeculi  duodecimi,  natus  sum  Blanken- 
hemii,  Eifliae  oppidulo,  patre  Adolpho  et 
matre  C a t h a ri  n a e gente  Sonore,  quos 
parentes  summe  de  me  meritos  in  vivis  adhuc 
esse  gratissimo  erga  Deum  animo  laetor. 
Anno  aetatis  meae  decimo  tertio,  Blankenhe- 
mio  relicto,  una  cum  parentibus  Prumiam  me 
contuli,  ubi  pater  meus  munere  fungitur  re- 
gio. Anno  sequenti  Juliacum  petii  frequen- 
tandi Progjmnasii  causa,  quod  t.  t.  Rectore 
R,  e in  ha  r dio  florebat.  Biennio  peracto  hanc 
scholam  reliqui  et  privatis  lectionibus  avun- 
culi mei  dilectissimi,  qui  ibi  docet,  gavisus 


sum  per  anni  spatium.  Aetatis  meae  anno 
decimo  septimo  Monasteriam  ad  Eifliam  me 
contuli,  ubi  primae  classis  discipulis  Gymna- 
sii adscriptus  sum,  cui  t.  t.  praefuit  Cl.  K atz- 
fej.  Biennio  post  maturitatis  testimonio  in- 
structus ad  valetudinem  restituendam  domi 
annum  dimidum  versatus  sum;  deinde  Bon- 
nam me  contuli,  ubi  a magnifico  t.  t.  Rectore 
Dieste  rweg  in  civium  academicorum  nume- 
rum receptus  et  ab  111.  Nasse,  t.  t.  decano 
spectatissimo,  in  album  facultatis  medicae  in- 
scriptus sum.  Hisce  ibi  scholis  interfui:  III 

Maje  r de  anatomia  corporis  humani,  III.  W e- 
ber  de  osteologia  et  arte  cadaverum  sectio- 
nes rite  instituendi;  III.  a Calker  de  intro- 
ductione in  philosophiam,  de  logice  et  psy- 
chologia;  111.  Bischoff  de  physice  et  che- 
mia; III.  Noeggerath  de  mineralogia;  III. 
Treviranus  de  botanice;  III.  Goldfufs  de 
zoologia;  111.  Albers  de  pathologia  et  de 
morbis  syphiliticis  et  de  semiotice;  111.  Bi- 
schoff de  pharmacologia;  III.  Wutzer  de 
chirurgia;  III.  Kilian  de  arte  obstetricia;  III. 
Nasse  de  therapia  et  in  clinico  propaed£ti- 
tico.  Anno  hujus  saeculi  trigesimo  quarto 
almam  hanc  petii  ncademiam  Berolincnsem  et 

civibus  acatlemicis  adscriptus  sum  ab  Ili. 
Steffens,  t.  t.  rectore  magnifico  et  111.  Busch, 
t.  t.  ilecano  spectatissimo,  et  exercitationibus 
clinicis  medicis  virorum  111.  et  Cei.  Rnst, 
Wolff,  Truestcdt,  15  arte  ls,  Busch  in- 
terfui, quibus  viris  omnibus  summe  de  me 
meritis  maximas,  quas  possum,  gratias  ago. 

Ut  legi  reipublicae  satisfacerem,  per  annum 
auspiciis  Cei.  Lesser  in  legione  praetoriana 
secunda  chirurgi  militaris  munere  voluntarius 
fungebar. 

Jam  vero  tentaminibus,  tam  philosophico, 
quam  medico,  et  examine  rigoroso  rite  supe- 
ratis, spero  fore  ut,  dissertatione  et  thesibus 
defensis,  summi  in  medicina  et  chirurgia  ho- 
nores in  me  conferantur. 

THESES. 


1.  Laryngitis  et  Croup  Francogallorum  idem 
est  morbus. 

2.  Graviditatis  initii  nullum  certum  signum. 

3.  Aquae  soteriae  artificiales  non  postponen- 
dae naturalibus. 

4.  Puris  metastasis  existit. 

5.  Arsenici  usus  internus  non  est  rejiciendus. 

6.  Vitae  genus  majoris  paene  scmper  mo- 
menti in  morbis  chronicis  quam  medica- 
menta. 

